বিগ ব্রেকিং, বাম আমলের চাকরি বাতিল করল কলকাতা হাইকোর্ট

ওয়েবডেস্ক- বাম আমলের (Left period) চাকরি বাতিল (Job Cancellation) করল হাইকোর্ট (High Court) । তিথি অধিকারীর চাকরি পুনবর্হালের আবেদন খারিজ করে দিলেন বিচারপতি রাই চট্টোপাধ্যায় (Justice Rai Chatterjee) । ২০১০ সালে অক্টোবর মাসে চুক্তি ভিত্তিতে চাকরি পান তিথি অধিকারী। অভিযোগ বাম আমলে শিক্ষামন্ত্রীর প্রশ্রয়ে শিক্ষা দফতরে চাকরি পায় তিথি অধিকারী। চুক্তি ভিত্তিতে চাকরি পেয়েছিলেন তিনি।২০১২ সাল পর্যন্ত কাজ করেন তিনি। ২০১২ পর্যন্ত বেতন নেন তিনি।

সেই মামলায় বিচারপতি রাই চট্টোপাধ্যায় চাকরি প্রাপক তিথি অধিকারীর চাকরি পুনবর্হালের আবেদন খারিজ করে দেন মঙ্গলবার। একইসঙ্গে তৎকালীন শিক্ষামন্ত্রীর বিরুদ্ধে তদন্ত শুরু করার সবুজ সঙ্কেত দিলেন বিচারপতি রাই চট্টোপাধ্যায়। বিচারপতির পর্যবেক্ষণ, এইভাবে সরকারি কোষাগারের টাকা অনৈতিকভাবে বিলি করা যায় না। রাজ্য চাইলে এমন অনৈতিক কাজের তদন্ত শুরু করে সত্য উদঘাটনের পথে হাঁটতে পারে বলে জানিয়েছে হাইকোর্ট।

আরও পড়ুন- ‘উনি হুমায়ুন বলে কী বাবরের নামে মসজিদ বানাচ্ছেন? ইকো পার্ক থেকে কটাক্ষ দিলীপ ঘোষের

উল্লেখ্য, বাম আমলে রাজ্যের শিক্ষা দফতরে অনৈতিকভাবে চাকরি দেওয়া হয়েছে। এবার প্রাক্তন প্রয়াত মুখ্যমন্ত্রী বুদ্ধদেব ভট্টাচার্যের আমলে শিক্ষামন্ত্রীর সমালোচনায় কলকাতা হাইকোর্ট। শুধু ২০১৪ বা ২০১৬ নয়, ২০১০, ২০১১, ও ২০১২ সালেও শিক্ষা দফতরের সচিবালয়ে অনৈতিকভাবে চাকরি দেওয়ার অভিযোগ উঠেছিল। সেই জমানায় শিক্ষামন্ত্রীর হস্তক্ষেপের সমালোচনা করল কলকাতা হাইকোর্ট। দফতরের দেওয়া রিপোর্ট উপেক্ষা করে সেই সময় অনৈতিকভাবে চাকরি দেওয়া হয়েছে বলে জানালেন বিচারপতি।